Almal in Jurassic Park op die Kaapste Vlakte ken vir Anwaar ‘Ahnie’ Brandt vandag hy ’n ekstra in die film GangStar was. Maar die baas van die Butcher Boys soek nog meer roem. Nou maak die gang hulle eie movies met hulle selfone – movies wat die vrees in mense se oë vasvang. Ahnie se ma, Mary, kyk anderpad en sê sy weet van niks. Sy het mos nog ’n baksteenfoon, sy like nie van tegnologie nie.
Chase Rhys, gebore in 1989, is ’n dramaturg van Ocean View. Hy het ’n graad in drama verwerf by UCT en is ’n medewerker by Borderlands, ’n fees wat uitvoerende kunste gebruik om die gaping in gesegregeerde gemeenskappe te oorbrug. Chase is die eerste wenner van die Adam en Rosalie Small-prys vir debuutskrywers, in 2017.